Diari Oficial de la Generalitat Valenciana


Sumari del DOGV 7941, del 21-12-2016 (2016/10451)

DECRET 177/2016, de 2 de desembre, del Consell, pel qual es crea i regula la Comissió Interdepartamental per a la Recuperació de la Memòria Democràtica.
--------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2016/12/02/177**

### Versions

 26/06/2020 - Actualitat  Text inicial: 22/12/2016 - 25/06/2020 

### Dades del document

Número de DOGV
:   7941

Data del DOGV
:   21-12-2016

Secció del DOGV
:   I. DISPOSICIONS GENERALS

Número del document
:   2016/10994


Data del document
:   02-12-2016

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Decret

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * legislació

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

 

**Versió vigent: 26.06.2020 -**

 

**Decret 177/2016, de 2 de desembre, del Consell, pel qual es crea i regula la Comissió Interdepartamental per a la Recuperació de la Memória Democràtica.**

 

**[(DOGV núm. 7941 de 21.12.2016)](http://www.dogv.gva.es/datos/2016/12/21/pdf/2016_10213.pdf) Ref. 009581/2016**

 

 

PREÀMBUL

 

La Constitució espanyola de 1978, en l’article 10, proclama que «La dignitat de la persona, els drets inviolables que li són inherents, el lliure desenvolupament de la personalitat, el respecte a la llei i als drets dels altres són fonament de l’orde polític i de la pau social». Igualment recorda que els drets i llibertats reconeguts en el capítol segon del títol I, «Dels drets i deures fonamentals», vinculen a tots els poders públics. I, així mateix, estableix que les normes relatives als drets fonamentals i a les llibertats que la Constitució reconeix s’interpretaran de conformitat amb la Declaració Universal de Drets Humans, i els tractats i acords internacionals sobre les mateixes matèries ratificats per Espanya.

Amb esperit de reconciliació, integració, concórdia, i de respecte al pluralisme es va aprovar la Llei 52/2007, de 26 de desembre, per la qual es reconeixen i amplien drets i s’estableixen mesures en favor dels que van patir persecució o violència durant la guerra civil i la dictadura, que va implicar un canvi substancial en integrar mesures, reconèixer drets i establir «les bases perquè els poders públics duguen a terme polítiques públiques dirigides al coneixement de la nostra história i al foment de la memória democràtica.»

D’altra banda, l’Estatut d’Autonomia atribueix a la Generalitat, en l’article 49.1.4a i 5a, la competència exclusiva en matèria de cultura i patrimoni cultural, i en l’article 49.1.36 la competència exclusiva en administració de justícia, sense perjuí del que disposa la legislació de desplegament de l’article 149.1.5a de la Constitució. Havent assumit competències en matèria de justícia per mitjà de Reial Decret 293/1995, de 24 de febrer, sobre traspàs de funcions de l’Administració de l’Estat a la Comunitat Valenciana en matèria de provisió de mitjans materials i económics per al funcionament de l’Administració de Justícia, i per mitjà de Reial Decret 1950/1996, de 23 d’agost, sobre traspàs de funcions i serveis de l’Administració de l’Estat en matèria de mitjans personals al servei de l’Administració de Justícia.

Igualment li atribueix competències a la Generalitat en matèria de procediment administratiu derivat de les particularitats de drets substantiu valencià o de les especialitats de l’organització de la Generalitat (art. 49.1.3a), en matèria d’ensenyança (art. 53), en matèria d’ordenació del territori i urbanisme (art. 49.1.9) i en matèria d’expropiació forçosa (art. 50.2).

És precisament la defensa dels valors democràtics del poble valencià el motiu pel qual el Consell aprova aquest decret, fent ús de la competència que li confereix l’article 49.1.1 de l’Estatut d’Autonomia per a organitzar les seues institucions d’autogovern, creant aquesta comissió interdepartamental per a garantir la recuperació i dignificació de la memória democràtica, adoptar les mesures i accions necessàries per al reconeixement social, el restabliment de la dignitat i l’honor i la reparació moral dels danys causats a les víctimes de la Guerra Civil i la dictadura franquista.

Per tot aixó, a proposta de la consellera de Justícia, Administració Pública, Reformes Democràtiques i Llibertats Públiques, segons el que estableix els articles 18.f I 28.c de la Llei 5/1983, de 30 de desembre, de la Generalitat, conforme amb el Consell Jurídic Consultiu de la Comunitat Valenciana i amb la deliberació prèvia del Consell, en la reunió del 2 de desembre de 2016,

 

 

DECRETE

 

**Article 1. Objecte******[1]****

Es crea la Comissió Interdepartamental per a la Recuperació de la Memória Democràtica en la Comunitat Valenciana, així com una comissió tècnica de suport, estant tots dos órgans adscrits a la conselleria competent en memória democràtica.

 

**Article 2. Naturalesa i funcions de la Comissió Interdepartamental**

1. D’acord amb l’article 25 de la Llei 5/1983, de 30 de desembre, del Consell, correspon a la Comissió Interdepartamental per a la Recuperació de la Memória Democràtica:

a) Elaborar l’estratègia per al reconeixement social, el restabliment de la dignitat i l’honor i la reparació moral dels danys causats a les víctimes de la Guerra Civil i la dictadura franquista.

b) Proposar l’elaboració de normes que regulen les mesures per a la recuperació, commemoració i foment de la memória democràtica a la Comunitat Valenciana.

c) La posada en comú de totes les iniciatives i actuacions que duguen a terme els distints departaments que es troben representats en aquesta comissió.

d) La formulació de propostes al Consell sobre les mesures encaminades al reconeixement dels drets a les víctimes de la Guerra Civil i a les persones perseguides i represaliades pel règim franquista a la Comunitat Valenciana.

e) Col·laborar i establir relacions de cooperació i auxili amb altres administracions públiques en aquesta matèria.

f) Qualssevol altres vinculades al compliment dels fins encomanats a la Comissió.

2. Sense perjuí del que disposa l’apartat anterior, la Comissió Interdepartamental haurà d’assegurar l’audiència i participació, i actuarà com a fórum en què els distints departaments que integren el Consell, les entitats locals, les universitats, els agents socials i les associacions o organitzacions representatives de les persones afectades o vinculades a la problemàtica objecte dels seus treballs informaran sobre les diverses iniciatives que hagen pogut adoptar per a contribuir a la recuperació de la memória histórica en l’àmbit de la Comunitat Valenciana, amb especial insistència en aquelles actuacions que impliquen la col·laboració o cooperació amb altres administracions públiques.

 

**Article 3. Composició de la Comissió Interdepartamental**

1. La Comissió Interdepartamental per a la Recuperació de la Memória Democràtica estarà composta per:

a) Presidència: la persona titular de la Vicepresidència del Consell.

b) Vicepresidència: la persona que ostente la titularitat de la conselleria que tinga atribuïdes les competències en memória democràtica.

c) Secretaria: la persona titular de la direcció general que tinga atribuïdes les competències en memória democràtica, que actuarà amb veu i vot.

d) Vocals:

– La persona titular de la secretaria autonómica competent en memória democràtica.

– La persona titular de la secretaria autonómica competent en sanitat.

– La persona titular de la secretaria autonómica competent en justícia.

– La persona titular de la secretaria autonómica competent en hisenda.

– La persona titular de la secretaria autonómica competent en cultura.

– La persona titular de la secretaria autonómica competent en educació.

– La persona titular de la secretaria autonómica competent en turisme.

– La persona titular de la secretaria autonómica competent en avaluació ambiental.

– La persona titular de la secretaria autonómica competent en habitatge.

– La persona titular de la secretaria autonómica competent en igualtat. ****[2]****

2. Quan ho aconsellen els assumptes a tractar, la presidència de la Comissió podrà convocar a les reunions, amb veu peró sense vot, altres alts càrrecs de l’Administració de la Generalitat i d’altres administracions públiques, responsables dels seus organismes públics, personal funcionari i persones especialistes en la matèria de què es tracte, als efectes que informen o assessoren.

3. Es podrà disposar de l’assistència de personal funcionari de suport a fi de complir amb les funcions própies de la secretaria d’aquesta Comissió. ****[3]****

 

**Article 4. Funcionament de la Comissió Interdepartamental**

1. La constitució, convocatória, règim de les sessions i d’adopció d’acords i, en general, el funcionament d’aquesta comissió s’ajustarà al que estableix la normativa reguladora dels órgans col·legiats i en particular al que disposa la disposició addicional segona, apartats 1 a 6 del Decret 220/2014, de 12 de desembre, del Consell, pel qual s’aprova el Reglament d’administració electrónica de la Comunitat Valenciana.

2. La comissió, sense perjuí del que disposa l’apartat anterior, podrà aprovar normes própies de funcionament intern per al millor exercici de les seues atribucions.

3. La comissió es reunirà, almenys, una vegada al trimestre en sessió ordinària i, en sessió extraordinària, quan la importància dels assumptes a tractar ho requerisca, per convocatória de la seua presidència, a iniciativa própia o a petició d’un terç dels que la componguen.

 

**Article 5. Comissió Tècnica******[4]****

1. Per a l’exercici de les seues funcions, la Comissió Interdepartamental comptarà amb el suport d’una Comissió Tècnica.

2. La Comissió Tècnica estarà formada per:

a) La persona titular de la direcció general amb competències en memória democràtica, que exercirà la presidència de la Comissió Tècnica.

b) L’advocada coordinadora o advocat coordinador en la conselleria amb competències en memória democràtica, o la persona de l’Advocacia General de la Generalitat que els substituïsca.

c) La secretaria serà exercida per personal funcionari adscrit a la direcció general amb competències en memória democràtica, nomenat per la persona que ostente la Presidència de la Comissió Tècnica

d) Una persona, que exercisca un lloc de treball amb nivell almenys de cap de servei, en representació de cadascuna de les conselleries representades en la Comissió Interdepartamental, designada per la persona titular de la conselleria corresponent.

3. La Comissió Tècnica podrà actuar per mitjà de grups de treball de caràcter sectorial. La Presidència de la Comissió Interdepartamental, sota la coordinació d’una de les persones que la integren, podrà acordar la creació dels grups de treball, que considere necessaris per a exercir les funcions que la Comissió Interdepartamental té encomanades. Els grups de treball podran estar assistits per persones expertes en el respectiu sector, designades per la própia Comissió Interdepartamental. Amb independència dels departaments que puguen estar representats en cada grup de treball, s’establiran les vies oportunes perquè els qui integren la Comissió Tècnica estiguen al corrent de les tasques realitzades en el si de tots els grups i puguen participar en elles mitjançant les aportacions que estimen convenients.

4. La Comissió Interdepartamental podrà acordar la modificació de la composició de la Comissió Tècnica, havent de publicar en el Diari Oficial de la Generalitat Valenciana la modificació realitzada.

 

**Article 6. Funcions de la Comissió Tècnica**

La Comissió Tècnica assumeix les funcions següents:

1. Elaborar informes i propostes, tant en relació amb aquells temes sobre els quals haja sigut requerida per la própia Comissió Interdepartamental com per iniciativa própia.

2. Demanar dels grups de treball o de qualsevol dels departaments en què s’estructura el Consell, a través dels qui representen aquests en la própia Comissió Tècnica, qualsevol informació complementària que puga ser necessària per a pronunciar-se sobre un determinat assumpte en l’àmbit de les funcions que té atribuïdes.

3. Efectuar el seguiment dels acords i decisions preses per la Comissió Interdepartamental.

4. Establir pautes i delimitar l’àmbit d’actuació dels distints grups, en funció dels objectius marcats i dels criteris prèviament determinats per la Comissió Interdepartamental

5. Proposar a la Comissió Interdepartamental la creació de nous grups de treball, la modificació de la composició dels ja existents o la seua dissolució.

6. Resoldre aquelles qüestions que s’hagen suscitat en el si de qualsevol dels grups de treball i requerisquen l’adopció d’una decisió per part de la Comissió Tècnica.

7. Qualssevol altres que li encomane la Comissió Interdepartamental en relació amb les seues funcions.

 

**Article 7. Funcionament de la Comissió Tècnica**

1. La constitució, convocatória, règim de les sessions i d’adopció d’acords i, en general, el funcionament d’aquesta Comissió s’ajustarà al que estableix la normativa vigent reguladora del règim jurídic dels órgans col·legiats de les administracions públiques.

2. La persona que exercisca la Presidència de la Comissió Tècnica podrà adoptar totes les decisions que siguen necessàries per a agilitar-ne i facilitar-ne el funcionament, i dels grups de treball que es constituïsquen en el seu si.

3. La Comissió Tècnica es reunirà, amb caràcter ordinari, abans de cada una de les sessions de la Comissió Interdepartamental i, amb caràcter extraordinari, en els supósits següents:

a) Quan ho requerisca l’execució, el control i el seguiment dels acords adoptats per la Comissió Interdepartamental i, en tot cas, a requeriment d’aquella.

b) Quan ho sol·licite qualsevol dels grups de treball que es constituïsquen en el seu si.

 

 

DISPOSICIÓ ADDICIONAL

 

**Única. Incidència pressupostària**

La implementació i desplegament d’aquest decret no podrà tindre cap incidència en la dotació dels capítols de despesa de la Generalitat i, en tot cas, haurà de ser atès amb els seus mitjans personals i materials.

 

 

DISPOSICIÓ DEROGATÒRIA

 

**Única. Derogació normativa**

Queden derogades totes les disposicions del mateix rang o inferior que s’oposen al que disposa aquest decret.

 

 

DISPOSICIONS FINALS

 

**Primera. Desplegament normatiu**

Queda facultada la persona titular de la conselleria competent en matèria de justícia per a dictar les disposicions necessàries a fi de garantir el compliment i desplegament d’aquest decret.

 

**Segona. Entrada en vigor**

Aquest decret entrarà en vigor l’endemà de la publicació en el Diari Oficial de la Generalitat Valenciana.

 

València, 2 de desembre de 2016

 

El president de la Generalitat,

XIMO PUIG I FERRER

 

La consellera de Justícia, Administració Pública,

Reformes Democràtiques i Llibertats Públiques,

GABRIELA BRAVO SANESTANISLAO 

 

 

 

 

 

---

****[1]****L’article 1 es modifica pel [**Decret 72/2020, de 19 de juny, del Consell**](https://www.dogv.gva.es/va/eli/es-vc/d/2020/06/19/72/), de modificació del Decret 177/2016, de 2 de desembre, del Consell, pel qual es crea i regula la Comissió Interdepartamental per a la Recuperació de la Memória Democràtica (DOGV núm. 8843 de 25.06.2020) Ref. Base de dades 004783/2020.

****[2]****L’apartat 1 de l’article 3 es modifica pel [**Decret 72/2020, de 19 de juny, del Consell**](https://www.dogv.gva.es/va/eli/es-vc/d/2020/06/19/72/).

****[3]****L’apartat 3 de l’article 3 es modifica pel [**Decret 72/2020, de 19 de juny, del Consell**](https://www.dogv.gva.es/va/eli/es-vc/d/2020/06/19/72/).

****[4]****L’article 5 es modifica pel [**Decret 72/2020, de 19 de juny, del Consell**](https://www.dogv.gva.es/va/eli/es-vc/d/2020/06/19/72/).


Còpia Permalink ELI